Здравица

(којом је отворен програм)

Драги гости и пријатељи,  
свуда у овој нашој лепој Србији,  
где се пева, игра, свира и весели,  
где долазе гости и позивају се званице,  
весеље се не почиње без оне наше  
старе добре српске здравице.  
Па, зато и подижем ову чашу  
да наздравим здравицу  
вама свима колико вас има!  
Овако се дуговечно састајали  
и све важније датуме  
братски и пријатељски прослављали!  
Дуго година славили  
никад не заборавили  
и млађима оставили!  
Нека вам Бог да памет у главу  
и мир у државу!  
Нек нам ово сунце дуго сија  
и нека нам живи Србија!  
ЖИВЕЛИ!